Številka: 477-356/2012-MPJU/146

Datum: 8. 4. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

o b j a v l j a

**N A M E R O ZA P R O D A J O**

**solastniškega deleža do ¼ NEPREMIČNINE,**

**parc. št. \*98/4, 2511/1 in 2511/2, vse k.o. 1613 – Kuželj**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je nepremičnina:

|  |  |  |  |  |  |  |
| --- | --- | --- | --- | --- | --- | --- |
| Katastrska občina | parc. št. | Izmera po GURS (celota) | št. stavbe | Izmera po GURS (celota) | Dejanska raba stavbe | Delež prodaje |
| 1613 – Kuželj | \*98/4 | 928 m2 | 220 | 293 m2 | stanovanjska (Petrina 3) | ¼ |
| 1613 – Kuželj |  |  | 222 | 247 m2 | gospodarski objekt | ¼ |
| 1613 – Kuželj |  |  | 224 | 15 m2 | gospodarski objekt | ¼ |
| 1613 – Kuželj | 2511/1 | 1408 m2 |  |  |  | ¼ |
| 1613 – Kuželj | 2511/2 | 707 m2 |  |  |  | ¼ |

Predmet prodaje je solastniški delež do ¼ na stanovanjski hiši na naslovu: Petrina 3, Kostel, z dvema pomožnima gospodarskima objektoma in pripadajočim funkcionalnim zemljiščem. Vsi objekti so fizično in funkcionalno zastarani ter potrebni temeljite prenove. Po podatkih GURS so bili objekti grajeni v letu 1831. Skladno z določilom 118. člena Gradbenega zakona (Uradni list RS, št. 61/17 in 72/17) se domneva, da ima objekt, ki bil zgrajen pred 1.1.1968, gradbeno dovoljenje. Zahteva za izdajo odločbe, s katero bi UE potrdila zgoraj citirano pravno domnevo, še ni bila vložena.

Lokacija nepremičnine je v območju podeželskega naselja. Od servisnih in upravnih storitev je oddaljena cca 5 km. Lokacija ima vodovodno, kanalizacijsko in električno omrežje ter omogočen dostop do javnih prometnih površin. Možen je tudi priklop na omrežje elektronskih komunikacij.

Predmet prodaje so nepremičnine v solastniškem deležu do ¼. ZK stanje je urejeno ter bremen prosto.

Na nepremičnini obstoji predkupna pravica solastnikov na podlagi 66. člena Stvarnopravnega zakonika (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in [23/20](http://www.uradni-list.si/1/objava.jsp?sop=2020-01-0553)).

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnino iz 2. točke te objave ne sme biti nižja od 12.000 €.

Najugodnejši ponudnik plača na ponujeno ceno še 2% davek na promet z nepremičninami.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno ob pogoju, da predkupni upravičenec ne bo izkoristil predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 10.5. 2021** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve:

»ponudba v zadevi 477-356/2012-MPJU – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s. p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje do **10.5. 2021 do 15:00 ure**. **Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Biserko Gorišek, telefon: 01/ 478 86 24, e-pošta: biserka.gorisek@gov.si. Ogled predmeta prodaje je možen izključno po predhodni najavi.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | Po pooblastilu št. 1004-113/2015/45 z  dne 7. 4. 2020  Maja Pogačar  generalna direktorica  Direktorata za stvarno premoženje |

OrtOrtofotofoto posnetek

